b'\n_START_ARTICLE_\nBegynnelsen p\xc3\xa5 en historie\n_START_SECTION_\nHandling\n_START_PARAGRAPH_\nHandlingen utspiller seg i slutten av 1940-\xc3\xa5rene. Syv \xc3\xa5r gamle Marin bor p\xc3\xa5 en vakker s\xc3\xb8rlands\xc3\xb8y sammen med moren sin og to br\xc3\xb8dre. Den lille familien har problemer for faren er i fengsel for angivervirksomhet under krigen, og snart m\xc3\xa5 Marin flytte for \xc3\xa5 begynne p\xc3\xa5 skolen. Vissheten om dette ligger som en skygge over Marins sommer. Marin er en enslig sjel, og filmen skildrer hennes sterke tilh\xc3\xb8righet til naturen. Hun opplever de voksnes verden som falsk. De voksne straffer henne ved \xc3\xa5 minne om farens svik, og samtidig blir hennes fors\xc3\xb8k p\xc3\xa5 \xc3\xa5 f\xc3\xa5 vite hva som virkelig har skjedd med faren avvist og fortiet. Hennes eneste st\xc3\xb8ttepunkt er tante Ally, en vimsete og velmenende person med skrekk for tordenv\xc3\xa6r. _NEWLINE_Filmen handler om hennes siste sommer f\xc3\xb8r hun skal flytte til internatskolen.\n_START_SECTION_\nOm filmen\n_START_PARAGRAPH_\nInnholdsmessig g\xc3\xa5r det tr\xc3\xa5der tilbake til regiss\xc3\xb8rens egen barndom, og selv om filmen ikke er selvbiografisk, legger hun ikke skjul p\xc3\xa5 egne opplevelse i stor grad utgj\xc3\xb8r utgangspunktet for den historien filmen beretter._NEWLINE_Dette var Margarete Robsahms debut som manusforfatter og spillefilmregiss\xc3\xb8r.'